পাঁশকুড়ায় আক্রান্ত পরিযায়ী শ্রমিক, গ্রেফতার অভিযুক্ত

পূর্ব মেদিনীপুর: বাইরের রাজ্যে পরিযায়ী শ্রমিক আক্রান্ত হওয়ার পর এবার ঘটলো এ রাজ্যেই। পূর্ব মেদিনীপুরের (East Midnapore) পাঁশকুড়া (Panskua) যশোড়া এলাকায় মারধরের শিকার হলেন মুর্শিদাবাদের এক কিশোর ফেরিওয়ালা। ঘটনায় চাঞ্চল্য ছড়িয়েছে।

ঘটনাটি ঘটেছে গত বুধবার। অভিযোগ, ফেরি করতে আসা ওই কিশোরকে আটকে তার পরিচয়পত্র দেখতে চান স্থানীয় বাসিন্দা গোপাল মান্না। এরপর তিনি কটূ মন্তব্যের পাশাপাশি ফেরিওয়ালাকে মারধর করেন। ঘটনার একটি ভিডিও সোশ্যাল মিডিয়ায় ভাইরাল হতেই চাপে পড়ে প্রশাসন।

আরও পড়ুন: ওড়িশায় নিখোঁজ বাদুড়িয়ার সবজি ব্যবসায়ী, চার লক্ষাধিক টাকা সহ অপহরণের অভিযোগ

গতকাল পাঁশকুড়া থানায় লিখিত অভিযোগ দায়েরের পর অভিযুক্ত গোপাল মান্নাকে আটক করে পুলিশ। আজ তাকে তমলুক জেলা আদালতে তোলা হলে বিচারক চার দিনের পুলিশি হেফাজতের নির্দেশ দেন।

ঘটনায় আতঙ্কিত ফেরিওয়ালারা জানিয়েছেন, তারা এখন নিরাপত্তাহীনতায় ভুগছেন। অন্যদিকে শাসক দল তৃণমূল আক্রান্ত যুবকের পাশে দাঁড়িয়েছে। এই ঘটনাকে কেন্দ্র করে শাসক-বিরোধী তরজা তুঙ্গে উঠেছে। বিজেপি কটাক্ষ করে বলেছে, “শ্রমিকরা এ রাজ্যেও নিরাপদ নয়।”